CELEX: 62019CN0055
Language: fi
Date: 2019-01-25 00:00:00
Title: Asia C-55/19 P: Valitus, jonka Prosegur Compañía de Seguridad, S.A. on tehnyt 25.1.2019 unionin yleisen tuomioistuimen (yhdeksäs jaosto) asiassa T-406/11, Prosegur Compañía de Seguridad v. komissio, 15.11.2018 antamasta tuomiosta

25.3.2019   
            
            
               FI
            
            
               Euroopan unionin virallinen lehti
            
            
               C 112/34
            
         
      Valitus, jonka Prosegur Compañía de Seguridad, S.A. on tehnyt 25.1.2019 unionin yleisen tuomioistuimen (yhdeksäs jaosto) asiassa T-406/11, Prosegur Compañía de Seguridad v. komissio, 15.11.2018 antamasta tuomiosta
      (Asia C-55/19 P)
      (2019/C 112/40)
      Oikeudenkäyntikieli: espanja
      
         Asianosaiset
      
      
         Valittaja: Prosegur Compañía de Seguridad, S.A. (edustajat: J. Buendía Sierra, E. Abad Valdenebro, R. Calvo Salinero ja A. Lamadrid de Pablo, abogados)
      
         Muu osapuoli: Euroopan komissio
      
         Vaatimukset
      
      
                  —
               
               
                  Unionin yleisen tuomioistuimen 15.11.2018 antama tuomio on kumottava
               
            
                  —
               
               
                  kumoamiskanne on hyväksyttävä ja riidanalainen päätös on kumottava lopullisesti, ja
               
            
                  —
               
               
                  Euroopan komissio on velvoitettava korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Unionin yleinen tuomioistuin antoi 15.11.2018 nyt valituksen kohteena olevan tuomion T-406/11, (1) Prosegur Compañía de Seguridad, S.A. v. komissio. Tuossa tuomiossa hylättiin kanne, jonka valittaja nosti 12.1.2011 tehdystä Euroopan komission päätöksestä, (2) joka koskee yhteisöverosta annetun Espanjan lain 12 §:n 5 momentissa tarkoitettua liikearvoa.
      Valittaja vetoaa valituksensa tueksi yhteen valitusperusteeseen, joka koskee valituksenalaisessa tuomiossa tehtyjä, Euroopan unionin toiminnasta tehdyn sopimuksen 107 artiklan 1 kohdan tulkintaa koskevia oikeudellisia virheitä valikoivuuden käsitteen osalta.
      Valittaja toteaa erityisesti, että unionin yleinen tuomioistuin:
      
                  —
               
               
                  on tehnyt virheen viitejärjestelmän määrittämisessä valikoivuutta koskevan arvioinnin ensimmäisessä vaiheessa
               
            
                  —
               
               
                  on tehnyt virheen määrittäessään tavoitteen, jonka perusteella tosiseikkoja ja oikeudellisia seikkoja koskevia eri tilanteita on vertailtava valikoivuutta koskevan arvioinnin toisessa vaiheessa
               
            
                  —
               
               
                  on näin ollen tehnyt virheen myös todistustaakan jakamisessa ja suhteellisuusperiaatteen soveltamisessa
               
            
                  —
               
               
                  on toissijaisesti tehnyt virheen arvioidessaan väitettä, jonka mukaan näyttöä siitä, että yritysten on mahdotonta sulautua ulkomailla ja hankkia omistusosuuksia ulkomailla, ei ole esitetty, ja
               
            
                  —
               
               
                  on toissijaisesti tehnyt virheen katsoessaan, että toimenpidettä ei voida erotella osuuksien prosentuaalisen määrän perusteella.
               
            
                  —
               
               
                  Sen lisäksi, että unionin yleisen tuomioistuimen arviointi on oikeudellisesti virheellinen, se on useissa kohdissa korvannut päätöksen perustelut omilla perusteluillaan ja on siten tehnyt muita oikeudellisia virheitä.
               
            
         (1)  Tuomio 15.11.2018, Prosegur Compañía de Seguridad v. komissio (T-406/11, ei julkaistu, EU:T:2018:793).
      
         (2)  Espanjan soveltamasta omistusosuuden hankkimisesta ulkomaisissa kohteissa johtuvan liikearvon kirjaamisesta kuluksi C 45/07 (ex NN 51/07, ex CP 9/07) 12.1.2011 tehty komission päätös 2011/282/EU (EUVL 2011, L 135, s. 1).